নিয়ন্ত্রণে আসছে না যুক্তরাষ্ট্রের ক্যালিফোর্নিয়ার দাবানল। ক্রমেই আগুনের লেলিহান ছড়িয়ে পড়তে থাকায় বিস্তৃত হচ্ছে আক্রান্ত এলাকার আয়তন। ২ দমকলকর্মীর মৃত্যুর পর শনিবার নিখোঁজ হয়েছে অন্তত ১৭ জন। প্রাণহানী থেকে বাঁচতে রেডিং ও শাস্টা কাউন্টির ৩৮ হাজার বাসিন্দাকে নিরাপদ স্থানে সরে যাওয়ার নির্দেশ দিয়েছে কর্তৃপক্ষ। দাবানলে আক্রান্ত হয়েছে ৮০ হাজার একরেরও বেশি এলাকা। এতে এ পর্যন্ত ৫ শতাধিক ঘরবাড়ি বিধ্বস্ত হয়েছে। হুমকির মুখে আছে প্রায় ৫ হাজার বসতবাড়ি। ভয়াবহ এ আগুন নিয়ন্ত্রণে হেলিকপ্টারসহ কাজ করছে প্রায় সাড়ে ৩ হাজার দমকলকর্মী। ক্যালিফোর্নিয়া সহ আলাদা ১৪টি রাজ্যে ৮৯টি দাবানলের কবলে রয়েছে দেশটি। আক্রান্ত এসব এলাকায় এরইমধ্যে জরুরি অবস্থা ঘোষণা করেছেন প্রেসিডেন্ট ডোনাল্ড ট্রাম্প।